மெத்திலெத்தில் கீட்டோன் ஆக்சைம்

மெத்திலெத்தில் கீட்டோன் ஆக்சைம் (Methylethyl ketone oxime) என்பது C2H5C(NOH)CH3 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். மெத்திலெத்தில் கீட்டோனின் ஆக்சைம் வழிப்பொருளான இச்சேர்மம் நிறமற்ற நீர்மமாகக் காணப்படுகிறது. சாயத் தொழிலில்,  சாயத்தைப் பயன்படுத்துவதற்கு முன் உருவாகும் தோல் போன்ற படலத்தை தடுக்கும் பொருளாக மெத்திலெத்தில் கீட்டோன் ஆக்சைம் பயன்படுத்தப்படுகிறது. மேலும் சாயங்களில் பயன்படுத்தும் உலர்த்தும் முகவர்களை கட்டமைக்கவும் இது பயன்படுத்தப்படுகிறது. உலோக உப்புகளின் வினையூக்கத்தால் உலர்த்தும் எண்ணெய்களை ஆக்சிசனேற்ற குறுக்குப் பிணைப்பாக இணைக்கிறது. மேற்பரப்பில் சாயம் ஒருமுறை பூசப்பட்டவுடன் மெத்திலெத்தில் கீட்டோன் ஆக்சைம் ஆவியாகி உலர்த்தும் செயல்முறையை தொடங்கி வைக்கிறது. இதைத்தவிர பீனால் சார்ந்த எதிர் ஆக்சிசனேற்றிகள் உட்பட வேறு தோல்தடுப்பு முகவர்களும் சாயத்தொழிலில் பயன்படுத்தப்படுகின்றன. ஆனால் இவை சாயத்தை மஞ்சள் நிறமாக்கிவிடுகின்றனJ. Bielman "Antiskinning Agents" in "Additives for Coatings" J. H. Bielman, Ed. Wiley-VCH, 2000, Weinheim. .

 மேற்கோள்கள் 

பகுப்பு:ஆக்சைம்கள்
பகுப்பு:கலைப் பொருட்கள்